Mních - Lewis, Matthew Gregory; Kamenistý, Ján (Bratislava Tatran, 1987)
Keď roku 1795 vyšiel Lewisov Mních, kniha vyvolala nesmierny rozruch. Jej autor, vtedy iba devätnásťročný mládenček, syn vysokého vládneho úradníka, oxfordský študent a budúci diplomat, pokračoval v tradíciách anglického gotického románu, ale dal im nový rozmer - nestaval len na hrôzostrašnosti príbehu, ktorý mal čitateľa pobaviť príjemne šteklivým strachom, nepísal iba prázdne desivé historky o tajuplných hradoch či kláštoroch. Hlavný hrdina diela, cnostný mních a kazateľ Ambrosio sa dostal do konfliktu v ktorom bojuje cnostná myseľ s chúťkami tela. Krok za krokom upúšťa zo svojich zásad a koná čoraz nečestnejšie a pokryteckejšie, nezastaví sa ani pred najstrašnejšími zločinmi, za ktoré ho neminie zaslúžený trest. Dej románu sa odohráva v Madride, v jednom z najmocnejších centier cirkevnej moci.
Keywords: anglická literatúra; historické romány; mysteriózne príbehy; horory; gotický román